**OPATRENIE 7.5 Najčastejšie kladené otázky pre PPA**

|  |  |  |  |  |
| --- | --- | --- | --- | --- |
| **Oprávnenosť aktivít, výdavkov**  **7.5 Podpora na investície do rekreačnej infraštruktúry, turistických informácií a do turistickej infraštruktúry malých rozmerov na verejné využitie Rozvoj cestovného ruchu** | | | | |
| **Aktivita 1: Investície, ktoré súvisia s vytvorením, udržiavaním, obnovou a skvalitňovaním turisticky zaujímavých objektov, bodov a miest vrátane príslušnej infraštruktúry – miestne kultúrne, historické, prírodné a iné objekty a zaujímavosti, zriadenie múzejných a galerijných zariadení a pod.** | | | | |
| **P.č.** | **Otázka** | **Odpoveď** | | |
| 1. | Obec plánuje zrekonštruovať existujúci hospodársky objekt – ľudový dom (kultúrna pamiatka) a upraviť okolie. Areál je oplotený nevyhovujúcim oplotením. Bude oprávneným výdavkom oplotenie areálu kultúrnej pamiatky? | Oplotenie objektu možno považovať za oprávnený výdavok za príslušnú infraštruktúru v rámci investície súvisiacej s vytvorením, udržiavaním, obnovou a skvalitňovaním turisticky zaujímavých objektov, bodov – miestne kultúrne, historické, prírodné a iné objekty a zaujímavosti, zriadenie múzejných a galerijných zariadení a pod., | | |
| **Aktivita 2: investície do rekreačnej infraštruktúry, turistických informácií a informačných tabúľ v turistických lokalitách na verejné využitie, budovanie drobných obslužných zariadení pre turistov, informačné body, smerové tabule, KIOSKy a pod.** | | | | |
| 1. | Drevený prístrešok so zámkovou dlažbou obec plánuje umiestniť na severnú stranu spoločenskej sály kultúrneho domu, na ktorom by sa vymenili aj vstupné drevené dvere (návštevníkom bude k dispozícií hygienické zariadenie v objekte kultúrneho domu). Prístrešok bude slúžiť na usporiadanie Gemerského remeselníckeho jarmoku, Gastrofestivalu a iných podujatí, kde sa budú prezentovať miestne tradície, remeslá, gurmánske špeciality určené pre obyvateľov obce ako aj návštevníkov z rôznych kútov sveta. Je možné financovať aj výmenu drevených dverí v rámci aktivity 2?  V tomto objekte obce sa nachádza aj vyvýšené javisko, na ktorom je nevyhovujúca strecha, vyžadujúca si opravu. Toto vyvýšené javisko je prepojené s kultúrnym domom, ale má samostatnú asfaltovú strechu. Bolo by možné v rámci aktivity 2 opraviť túto strechu nad vyvýšeným javiskom? Je to v podstate investícia do rekreačnej infraštruktúry malého rozmeru určená pre turistov i pre domáce obyvateľstvo. | Výmenu dverí v kultúrnom dome, vyvýšené javisko nie je možné financovať v rámci Aktivity 2 Podopatrenia 7.5, rekonštrukcia kultúrnych domov je podporovaná v rámci podopatrenia 7.4 Aktivita 1. | | |
| *P*otvrdenie o vedení bankového účtu treba predložiť fyzicky úradne overenú kópiu alebo bude ITMS2014+ rozšírené o túto funkcionalitu a stačí sken originálu priložiť do systému ITMS2014+? | | | Potvrdenie o vedení bankového účtu nie je treba predložiť fyzicky úradne overenú kópiu a stačí sken originálu priložiť do systému ITMS2014+.  Platí pre všetky podopatrenia a pre všetky ŽoNFP. |

|  |  |  |
| --- | --- | --- |
| **Oprávnenosť aktivít, výdavkov**  **7.5 Podpora na investície do rekreačnej infraštruktúry, turistických informácií a do turistickej infraštruktúry malých rozmerov na verejné využitie Rozvoj cestovného ruchu** | | |
| **Aktivita 1: Investície, ktoré súvisia s vytvorením, udržiavaním, obnovou a skvalitňovaním turisticky zaujímavých objektov, bodov a miest vrátane príslušnej infraštruktúry – miestne kultúrne, historické, prírodné a iné objekty a zaujímavosti, zriadenie múzejných a galerijných zariadení a pod.** | | |
| **P.č.** | **Otázka** | **Odpoveď** |
| 1. | V rámci vyhlásenej výzvy pre podopatrenie  **7.5. Podpora na investície do rekreačnej infraštruktúry, turistických informácií a do turistickej infraštruktúry malých rozmerov na verejné využitie (mimo Bratislavský kraj)** sú medzi oprávnené činnosti o.i. zaradené aj *Obnova a skvalitnenie turisticky zaujímavých objektov, bodov a miest vrátane príslušnej infraštruktúry (kultúrne, historické, prírodné objekty, zariadenie muzejných a galerijných zariadení a pod.*.  Bude medzi takéto činnosti zaradená aj **výmena okien na kaštieli**, ktorý je zaradený do národných kultúrnych pamiatok? Výmenou týchto okien sa skvalitní využiteľnosť daného objektu, nakoľko aktuálne je väčšina okien na kaštieli rozbitá, čo v prípade dažďa alebo sneženia spôsobuje zatekanie v interiéri daného objektu. Taktiež sa skvalitní situácia pre aktuálnych užívateľov kaštieľa. | Jedná sa o kultúrnu pamiatku a zároveň má byť prístupná verejnosti, ale výmena okien nebude spĺňať účel, ak kaštieľ nebude verejne prístupný. |
| 2. | Je v rámci aktivity č. 1 oprávnená výstavba múzea s príslušnou infraštruktúrou vrátane úpravy okolia múzea napr. výsadba zelene, príslušný mobiliár resp. drobné architektonické prvky v exteriéri napr. lavička, kôš, smerník, úprava vstupných plôch a pod.? | Jedná sa o oprávnenú aktivitu. |
| 3. | V prípade výstavby drevenice, ktorá by bola presunutá z inej časti obce, budú oprávnené náklady na prevoz drevenice? | Áno, ide o oprávnené náklady. |
| 4. | Sú oprávnené taktiež výdavky na zariadenie interiéru múzea – hnuteľného majetku napr. stôl, stoličky a pod.? | Áno, ide o oprávnené výdavky. |
| 5. | Sú oprávnené výdavky na zabudovaný hmotný majetok napr. výstavba pece, či kuchynská linka v múzeu ako súčasť tradičného prvku drevenice, ktorá bude zároveň časťou výstavy? | Áno, ide o oprávnené výdavky. |
| 6. | Je možné uplatniť si v rámci jednej ŽoNFP oprávnené výdavky spadajúce do viacerých oprávnených aktivít opatrenia?  Napr. výstavba múzea/aktivita č. 1 a zároveň informačná tabuľa/aktivita č.2? | Nie, nie je možné spájať dve aktivity v rámci jednej ŽoNFP. |
| 7. | Chcela by som sa spýtať či je v rámci Podopatrenia 7.5 oprávneným výdavkom zriadenie online video kamery. | Nie. |
| 8. | Sú oprávnené výdavky na stavebný dozor? | Ak súvisí s rekonštrukciou, tak áno. |
| **Aktivita 2: investície do rekreačnej infraštruktúry, turistických informácií a informačných tabúľ v turistických lokalitách na verejné využitie, budovanie drobných obslužných zariadení pre turistov, informačné body, smerové tabule, KIOSKy a pod.** | | |
| 1. | V rámci opatrenia 7.5 oprávnenej *aktivity 2: investície do rekreačnej infraštruktúry, turistických informácií a informačných tabúľ a bodov v turistických lokalitách, budovanie drobných obslužných zariadení pre turistov, a pod*. – **aké konkrétne aktivity budú oprávnené v rámci investícií do rekreačnej infraštruktúry resp. čo sa myslí pod tým rekreačná infraštruktúra?** | Všetko, čo priamo súvisí so službami týkajúcimi sa rekreácie (napr. turistické chodníky, turistické značky a pod.). |
| 2. | Mám jednu otázku ohľadom opatrenia 7.5. - rozsah a oprávnené činnosti - sú oprávneným výdavkom smerové tabule (označujú názvy jednotlivých častí obcí, názvy ulíc)?? alebo sa myslí len smerové tabule označujúce turistické miesta | Nie. Oprávneným výdavkom sú iba smerové tabule označujúce turistické miesta. |
| **Aktivita 3: budovanie, rekonštrukcia náučných chodníkov, cykloturistických chodníkov, ich napojenie na náučné chodníky, budovanie doplnkovej infraštruktúry (odpočinkové miesta, prístrešky, stojany na bicykle a pod.), výstavba vyhliadkových veží, budovanie, údržba a obnova cykloturistického značenia na existujúcich cykloturistických trasách a pod.** | | |
| 1. | Sú v tomto podopatrení oprávnené výdavky súvisiace s vybudovaním doplnkovej infraštruktúry, konkrétne ide o vybudovanie odpočinkového miesta pre turistov a cykloturistov, ktoré bude zložené z altánkov, stojanov na bicykle, prístreškov, lavičiek, odpadkových košov a informačných tabúľ? | Áno. |
| 2. | Sú v rámci Podopatrenia 7.5  Podpora na investície do rekreačnej infraštruktúry, turistických informácií a do turistickej infraštruktúry malých rozmerov na verejné využitie (mimo Bratislavský kraj) oprávnené výdavky na projekt, v rámci ktorého budú v oblasti (aktivite)  309075001A003 vybudované odpočinkové miesta (t.j. altánky), stojany na bicykle a prístrešky a taktiež by boli v obci umiestnené aj informačné a turistické tabule v rámci oblasti (aktivity) 309075001A002, ktoré by boli považované za súčasť tohto projektu? | Áno. |